San 2010 daminɛ in na, n b’a ɲini Ala fɛ a ka nin san in kɛ kɛnɛya, si, hɛrɛ, ani an ka laɲiniw bɛɛ sabatili san ye diɲɛ fan bɛɛ, kɛrɛnkɛrɛnnenya la filɛbaw wɛbu kan, n’olu bɛ n dɛmɛ ka sinsin, ka dusu don n na wɛbu kalanni na an ka togodaw la ani an ka kanw lakodɔnni na ɛntɛrinɛti kan walasa ka kunnafonidi ni kumaɲɔgɔnya sabati fan bɛɛ.
Ka kogo kari ka bɔ kanw ni ɲɔgɔn cɛ, o de ye ka kɛnɛ labɛn min ye kumaɲɔgɔnya ni ɲɔgɔnfaamu sabatili kɛnɛ ye n’o bɛ laban diɲɛ bɛɛ seko ni dɔnko dorogoli ma
.
Ka kogo kari ka bɔ kanw ni ɲɔgɔn cɛ wɛbu kan, o de ye ka sababu bila senkan togodalamɔgɔw ye, cogo min na u bɛ se ka lakodɔn diɲɛ kɔnɔ, ka kumaɲɔgɔnya kɛ, ka ɲɔgɔn kunnafoni walasa ka taabolow sɔrɔ minnu b’a to u bɛ se k’u hakilinaw sabati yiriwa kuntalajan sira fɛ u ka yɔrɔw la, n’o fana ye diɲɛ bɛɛ ka bɔnɔgɔ la sira dɔ ye
.
Ka kogo kari ka bɔ kanw ni ɲɔgɔn cɛ wɛbu kan, o ye ka kɛlɛ kɛ, walasa tununni min kunsinnen bɛ kan dɔw ma, ka an ka kanw kisi o ma, walasa ka an ka kokɔrɔw labalo
.
Ka an ka kanw sendon wɛbuko la, o ye ka dusu don an ka kanw kalanbaw la, u k’u wasa don an ka kanw kalanni na halisa, ka dusu don mɔgɔ wɛrɛw la, u k’u sendon u kalanni na walasa u sen bɛ se ka don an ka don o don ɲɛtaasabati porozew la togodaw la
.
Ka kogo kari k bɔ kanw ni ɲɔgɔn cɛ ani ka ka kɛlɛ kɛ ka bɛɛ se don wɛbuko la dugubaw kɔnɔ ani togodaw la, o ye ka, don o don kɛtaw, togodaw la, jira diɲɛ fan bɛɛ n’o dɔnni fana bɛ dɔ fara diɲɛ kelenya sabatili hakilinaw kan
.
Aw bɛɛ yen in hakilina ninnu sabatili dɛmɛ, foli b’aw bɛɛ ye. Ala ka san 2010 hɛrɛ di bɛɛ ma.
bam_Latn bam_Latn unk bam_Latn unk bam_Latn unk bam_Latn unk bam_Latn unk bam_Latn